Ауыс-Түйіс: Байбазаровтың орнын Жұманғарин басты
"Ауыс-Түйіс: Байбазаровтың орнын Жұманғарин басты" | "https://abai.kz/post/192477"
TITLE: Ауыс-Түйіс: Байбазаровтың орнын Жұманғарин басты
URL: https://abai.kz/post/192477
META: "Ауыс-Түйіс: Байбазаровтың орнын Жұманғарин басты" | "https://abai.kz/post/192477"
DATE: 21.12.2024
AUTHOR(s): Abai.kz
TOTAL WORDS: 168
TEXT: Бүгін ҚР Ұлттық экономика министрі ауысты. Премьер-Министрінің орынбасары – Ұлттық экономика министрі Нұрлан Байбазаров қызметінен алынды. Ақорда Жарлығында: «Мемлекет басшысының Жарлығымен Нұрлан Серікұлы Байбазаров Қазақстан Республикасы Премьер-Министрінің орынбасары – Ұлттық экономика министрі лауазымынан босатылды», - деп жазылған. Премьер-министр Олжас Бектенов Ұлттық экономика министрлігі ұжымына ведомствоның жаңа басшысы Серік Жұманғаринді таныстырды. Олжас Бектенов Нұрлан Байбазаровқа вице-премьер – ұлттық экономика министрі ретінде атқарған жұмыстары үшін алғысын білдіріп, алдағы қызметіне табыс тіледі. Серік Жұманғаринді таныстару барысында Премьер-министр ведомствоның алдағы кезеңге арналған басым міндеті – Мемлекет басшысының экономиканың серпінді өсімін қамтамасыз ету жөніндегі тапсырмасын орындау екенін баса айтты. Бүгінгі таңда экономика тұрақты өсу үрдісін көрсетіп отыр. Экономиканы құрылымдық өзгерту, бюджет, салық саясатының тиімділігі мен бюджеттік параметрлерді болжау деңгейін арттыру жұмыстарын күшейту тапсырылды. Бұдан басқа, басым салалардағы экономикалық өсуді қамтамасыз ету үшін Ұлттық экономика министрлігі бизнесті қолдаудың теңгерімді саясатын және тарифтік реттеудің салмақты саясатын жүргізуі қажет. Ақорда Жарлығында: «Мемлекет басшысының Жарлығымен Серік Мақашұлы Жұманғарин Қазақстан Республикасы Премьер-Министрінің орынбасары – Ұлттық экономика министрі болып тағайындалды Ол бұрынғы атқарған лауазымынан босатылды», - деп жазылған. Abai.kz
